טיוטה מס' 1 - נוסח לדיון בוועדת העבודה הרווחה והבריאות ביום 4 ביולי 2016

מספר פנימי: 563813-1737

**נספח מס'** **כ-618/א'**

**(פ/1042/20; פ/1206/20)**

הצעת חוק שוויון זכויות לאנשים עם מוגבלות (ייצוג של אנשים עם מוגבלות משמעותית במקום עבודה), התשע"ו–2016

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| תיקון סעיף 5 | 1. | בחוק שוויון זכויות לאנשים עם מוגבלות, התשנ"ח–1998‏[[1]](#footnote-1) (להלן – החוק העיקרי) בסעיף 5, בהגדרה "גוף ציבורי", בפסקה (4), בסופה יבוא "ושירות בתי הסוהר;"; | | | | | | | |
|  |  | (1) | | | | | | | |
| תיקון סעיף 9 | 2. | בסעיף 9 לחוק העיקרי, אחרי סעיף קטן (ב) יבוא: | | | | | | | |
|  |  |  | "(ב1) מעסיק ידווח לנציבות, לפי דרישתה, על ייצוגם של אנשים עם מוגבלות בקרב עובדיו ועל פעולותיו לקידום הייצוג ההולם לפי סעיף זה". | | | | | | |
| הוספת סעיפים 9א ו-9ב | 3. | אחרי סעיף 9 לחוק העיקרי יבוא: | | | | | | | |
|  |  | "ייצוג הולם לעובדים עם מוגבלות בגוף ציבורי | | | 9א. | (א) בסעיף זה – | | | |
|  |  |  | | |  | "עובד עם מוגבלות משמעותית" – אדם עם מוגבלות שמתקיים בו אחד מהתנאים שבתוספת הרביעית; | | | |
|  |  |  |  |  |  | (ב) | (1) בלי לגרוע מהוראות סעיף 9, לא יראו ייצוג הולם אצל גוף ציבורי שהוא מעסיק כהגדרתו בסעיף האמור, (חלופה א: שמעסיק 100 עובדים לפחות], אלא אם כן 5% לפחות מקרב עובדיו הם עובדים עם מוגבלות משמעותית. | | |
|  |  |  |  |  |  |  | (2) במניין העובדים לפי סעיף קטן זה לא יובאו בחשבון עובדים של קבלן כוח אדם או קבלן שירות המועסקים אצל הגוף הציבורי; לעניין זה – | | |
|  |  |  |  |  |  |  | "קבלן כוח אדם" – כהגדרתו בחוק העסקת עובדים על ידי קבלני כוח אדם, התשנ"ו–1996‏[[2]](#footnote-7); | | |
|  |  |  |  |  |  |  | "קבלן שירות" – מי שעיסוקו במתן שירות, באמצעות עובדיו, אצל זולתו. | | |
|  |  |  |  |  |  |  | (3) השר, באישור ועדת העבודה הרווחה והבריאות של הכנסת, רשאי להגדיל את האחוז הקבוע בפסקה (1). | | |
|  |  |  |  |  |  | (ג) גוף ציבורי כאמור בסעיף קטן (ב) ימנה ממונה תעסוקה לאנשים עם מוגבלות שישמש כתובת לפניות העובדים והמעסיק בנושא ייצוג הולם, ויהיה כפוף בעניינים הנוגעים למילוי תפקידו להנחיות מקצועיות של הנציבות/של משרד הכלכלה והתעשייה. | | | |
|  |  |  |  |  |  | (ד) | (1) בלי לגרוע מהוראות לפי סעיף 9(ג)(2), לא יאוחר מ־31 במרס בכל שנה, החל משנת 2017, יגיש גוף ציבורי כאמור בסעיף קטן (ב), לשר שהגוף הציבורי הוא בתחום אחריותו, דוח מקוון בדבר מידת עמידתו ביעד הייצוג הולם של עובדים עם מוגבלות משמעותית בקרב עובדיו, [חלופה א': בהתאם למידע שיקבל מהלשכה המרכזית לסטטיסטיקה כאמור בסעיף 9ב] (בסעיף זה – דיווח שנתי), וכן יפרסם את המידע באתר האינטרנט של הגוף הציבורי. | | |
|  |  |  |  |  |  |  | (2) גוף ציבורי שלפי הדיווח השנתי אין בקרב עובדיו ייצוג הולם כאמור בסעיף קטן (ב), יפרט בדיווח את הסיבות לאי־עמידה בהוראות אותו סעיף קטן, ויצרף לדיווח השנתי תכנית שנתית לקידום העסקת עובדים עם מוגבלות משמעותית שאישרה הנהלת הגוף הציבורי, ובה כל אלה לעניין משרות פנויות, ולגבי משרות שיתפנו בשנה הקרובה: | | |
|  |  |  |  |  |  |  |  | (א) הוראות בדבר מתן עדיפות למועמדים שמתקיים בהם האמור בהגדרה "עובדים עם מוגבלות משמעותית", כאשר הם בעלי כישורים דומים לכישוריהם של מועמדים אחרים, לעניין משרה או קבוצת משרות או לעניין דרגה או קבוצת דרגות שיפורטו בהוראות, ולתקופה שתיקבע בהן; | |
|  |  |  |  |  |  |  |  | (ב) ייעוד משרות במגוון משרות ודרגות אשר יועסקו בהן, ככל האפשר, רק מועמדים כאמור בפסקת משנה (א), תוך פירוט היקפן בכלל המשרות שצפויות להתפנות ופירוט סוג המשרות שייועדו כאמור; | |
|  |  |  |  |  |  |  |  | (ג) הוראות בדבר פנייה לאיתור מועמדים לרשימת גורמים שעיסוקם שילוב מועמדים כאמור בפסקת משנה (א) שתפרסם הנציבות באתר האינטרנט שלה; | |
|  |  |  |  |  |  |  |  | (ד) תיעוד יישום הוראות פסקאות משנה (א) עד (ג), ובכלל זה תיעוד הנימוקים לעניין בחירת מועמדים למשרות פנויות. | |
|  |  |  |  |  |  |  | (3) כל שר יגיש אחת לשנה לממשלה, למבקר המדינה, לנציבות ולוועדת העבודה, הרווחה והבריאות של הכנסת, , דין וחשבון בהתאם לנתונים שנתקבלו באותה שנה לפי פסקה (3) באשר לייצוג הולם בקרב כל הגופים הציבוריים שבתחום אחריותו. | | |
|  |  |  |  |  |  |  | (4) שר הכלכלה והתעשייה רשאי לקבוע הוראות לעניין דיווחים לפי פסקה \_(1), ובכלל זה לעניין תוכנם וצורתם, וכן הוראות לעניין תכנית לקידום העסקת עובדים עם מוגבלות משמעותית כאמור בפסקה (3), תוכנה ופרטיה. | | |
|  |  |  |  |  |  | (ה) הוראות סעיף זה יחולו על משטרת ישראל, שירות בתי הסוהר, הרשות הארצית לכבאות והצלה ואגודת מגן דוד אדום, בשינויים האלה: | | | |
|  |  |  |  |  |  |  | (1) במניין כלל העובדים לא יובא בחשבון שוטר, סוהר או עובד בתפקיד מבצעי; | | |
|  |  |  |  |  |  |  | (2) לעניין משטרת ישראל ושירות בתי הסוהר – בתוספת הרביעית בסופה יקראו: | | |
|  |  |  |  | [חלופה א': "המוסד לביטוח לאומי  משרד הביטחון  מס הכנסה  משטרת ישראל  שירות בתי הסוהר] | | |  | "(7) גורם שהוסמך לאשר נכות לפי כל דין אישר לגביו בכתב שדרגת נכותו היא 20% לפחות, וועדה רפואית לפי סעיף 20 לפקודת המשטרה [נוסח חדש], התשל"א–1971‏[[3]](#footnote-9), או לפי סעיף 87 לפקודת בתי הסוהר [נוסח חדש], התשל"ב–1971‏[[4]](#footnote-10), שחררה אותו מחמת מוגבלותו משירות מבצעי לתפקיד אחר במשטרה או בשירות, לפי העניין."; | |
|  |  |  |  |  |  |  | (3) לעניין הרשות הארצית לכבאות והצלה, בתוספת הרביעית, בסופה יקראו: | | |
|  |  |  |  | [חלופה א': "המוסד לביטוח לאומי  משרד הביטחון  מס הכנסה  נציבות שירות המדינה] | | |  | "(7) גורם שהוסמך לאשר נכות לפי כל דין אישר לגביו בכתב שדרגת נכותו היא 20% לפחות, וועדה רפואית לפי סעיף 17(2) לחוק שירות המדינה (גמלאות) [נוסח משולב], התש"ל–1970‏[[5]](#footnote-11), קבעה כי בגלל נכותו אין הוא מסוגל לעבוד בתפקיד מבצעי." | |
|  |  |  |  |  | | |  | [האם נכון לאפשר חריג זה בהתחשב בכך שמדובר בוועדה רפואית הזהה לזו שקיימת במשרדי ממשלה אחרים, ואינה קובעת מעבר לתפקיד שאינו מבצעי?] | |
|  |  |  |  |  |  | (ו) הוראות סעיף זה יחולו על צבא הגנה לישראל בשינויים אלה: | | | |
|  |  |  |  |  |  |  | (1) במניין כלל העובדים יובאו בחשבון חיילים המשרתים בשירות סדיר בהתאם להתחייבות לשירות קבע שלא בתפקיד לוחם או תומך לחימה, ולעניין זה יראו חיילים כאמור כעובדים, אף שלא מתקיימים לגביהם יחסי עבודה; | | |
|  |  |  |  |  |  |  | (2) לעניין ההגדרה "עובד עם מוגבלות משמעותית" ייקבעו התאמות בפקודות הצבא כהגדרתן בחוק השיפוט הצבאי, התשט"ו–1955‏[[6]](#footnote-12). | | |
|  |  |  |  |  |  | (ז) השר, בהסכמת שר המשפטים, בהתייעצות עם הנציבות ועם ארגונים העוסקים בקידום זכויותיהם של אנשים עם מוגבלות, ובאישור ועדת העבודה הרווחה והבריאות, רשאי להוסיף על התוספת הרביעית, ובלבד שלא יוסיף כאמור אלא תנאים המאפיינים אוכלוסיות שיש קושי בשילובן בשוק העבודה. | | | |
| [חלופה א': |  | עיבוד מידע בדבר ייצוג הולם בידי הלשכה המרכזית לסטטיסטיקה | | | 9ב | (א) מעסיק כאמור בסעיף 9א(ב) רשאי להעביר עד ליום 31 ביולי בכל שנה ללשכה המרכזית לסטטיסטיקה רשימה של מספרי הזיהוי של כל עובדיו כפי שהיה ביום 30 ביוני באותה שנה (להלן – המועד הקובע). | | | |
|  |  |  | | |  | (ב) כל אחד מהגופים המנויים בטור א' בתוספת הרביעית יעביר ללשכה המרכזית לסטטיסטיקה עד עד ליום 31 ביולי בכל שנה, את מספרי הזהות של כל מי שעד למועד הקובע הכיר בו, לפי הנתונים שבטור ב' בתוספת הרביעית, תוך ציון הפרט או פרט המשנה, לפי העניין, בתוספת הרביעית שלגביו מועבר המידע; לעניין חוק זה, יראו במוסד לביטוח לאומי אחראי למסירת מידע בדבר קביעת נכות במוסד וכן בידי כל ועדה רפואית וועדת עררים כהגדרתן בסעיף 315א לחוק הביטוח הלאומי [נוסח משולב] התשנ"ה–2015; | | | |
|  |  |  | | |  | (ג) הלשכה המרכזית לסטטיסטיקה תעבד את המידע ותמסור עד ליום 31 בדצמבר בכל שנה למעסיק שפנה אליה כאמור בסעיף קטן (א), הודעה על מידת עמידתו ביעד הייצוג לפי הדרגות שלהלן: | | | |
|  |  |  |  |  |  |  | (1) 5% מהעובדים ומעלה – ייצוג בהתאם ליעד; | | |
|  |  |  |  |  |  |  | (2) יותר מ- 3.5% מהעובדים אך פחות מ- 5% מהם – ייצוג קרוב ליעד; | | |
|  |  |  |  |  |  |  | (3) יותר מ-2% מהעובדים ועד 3.5 מהעובדים – ייצוג רחוק מהיעד; | | |
|  |  |  |  |  |  |  | (4) לא יותר מ-2% מהעובדים – העדר ייצוג בהתאם ליעד. | | |
|  |  |  | | |  | (ד) מידע שנמסר כאמור בסעיף קטן (ב) יימחק עד ליום 1 במרס בשנה שלאחר מסירתו כאמור. | | | |
|  |  |  | | |  | (ה) על אף האמור בכל דין, אין בהעברת מידע ומסירתו בהתאם לסעיף זה משום הפרת חובת סודיות או פגיעה בפרטיות. | | | |
|  |  |  | | |  | (ו) מידע שתמסור הלשכה המרכזית לסטטיסטיקה לפי סעיף זה לא ייחשב לסטטיסטיקה רשמית כמשמעותה בפקודת הסטטיסטיקה [נוסח חדש], התשל"ב–1972‏[[7]](#footnote-13)". | | | |
|  |  |  | | |  | (ז) שר המשפטים יקבע הוראות לעניין מסירת המידע והעברתו, לרבות אופן ההעברה, ודרכים לשמירת המידע המועבר.] | | | |
| [חלופה ב': |  | עיבוד מידע בדבר ייצוג הולם בידי המוסד לביטוח לאומי | | | 9ב | (א) מעסיק כאמור בסעיף 9א(ב) רשאי לפנות למוסד לביטוח לאומי עד יום 30 ביוני בכל שנה בבקשה לקבל נתונים בדבר ייצוג הולם של אנשים עם מוגבלות משמעותית בקרב עובדיו. | | | |
|  |  |  | | |  | (ב) המוסד לביטוח לאומי יבחן את הנתונים המצויים אצלו לגבי עובדיו של המעסיק, וימסור למעסיק כאמור הודעה על מידת עמידתו ביעד הייצוג לפי הדרגות שלהלן: | | | |
|  |  |  |  |  |  |  | (1) 5% מהעובדים ומעלה – ייצוג בהתאם ליעד; | | |
|  |  |  |  |  |  |  | (2) יותר מ- 3.5% מהעובדים אך פחות מ- 5% מהם – ייצוג קרוב ליעד; | | |
|  |  |  |  |  |  |  | (3) יותר מ-2% מהעובדים ועד 3.5 מהעובדים – ייצוג רחוק מהיעד; | | |
|  |  |  |  |  |  |  | (4) לא יותר מ-2% מהעובדים – העדר ייצוג בהתאם ליעד. | | |
|  |  |  | | |  | (ג) על אף האמור בכל דין, אין בהעברת מידע ומסירתו בהתאם לסעיף זה משום הפרת חובת סודיות או פגיעה בפרטיות. | | | |
|  |  |  | | |  | (ד) שר המשפטים יקבע הוראות לעניין מסירת המידע ולגבי עיבוד המידע ושמירתו.] | | | |
| תיקון סעיף 12 חלופי לתיקון סעיף 19נג |  |  | | |  |  | | | |
| תיקון סעיף 12 | 4. | בסעיף 12 לחוק העיקרי – | | | | | | |
|  |  |  | (1) בפסקה (3), המילים "הנציבות או" – יימחקו; | | | | | | |
|  |  |  | (2) אחרי פסקה (3) יבוא: | | | | | | |
|  |  |  |  | "(4) הנציבות, בין בשם העובד לפי הסכמתו ובין בשם הנציבות"; | | | | | |
| הוספת סעיפים 15א עד 15ג | 5. | אחרי סעיף 15 לחוק העיקרי יבוא: | | | | | | |
|  |  | "אחריות עובד אחראי במעסיק שהוא גוף ציבורי | | | 15א. | (א) בסעיף זה, "עובד אחראי אצל מעסיק" – מנהל פעיל אצל מעסיק כאמור בסעיף 9א, אדם האחראי מטעם מעסיק כאמור על ניהול כוח האדם, הממונים עליו לרבות הממונים על הממונים עליו, ולעניין רשות מקומית – ראש הרשות המקומית. | | |
|  |  |  | | |  | (ב) עובד אחראי אצל מעסיק חייב לפקח ולעשות כל שניתן להבטיח כי המעסיק יגיש דיווח שנתי כאמור בסעיף 9א(א), ואם אין בקרב עובדיו ייצוג הולם של אנשים עם מוגבלות משמעותית – יגיש תכנית לקידום העסקת אנשים עם מוגבלות, לפי סעיף 9א(ד)(3); | | |
|  |  |  |  |  |  | (ג) לא הגיש מעסיק דיווח שנתי או לא הגיש תכנית לקידום העסקת אנשים עם מוגבלות שהיה חייב בהגשתה, חזקה היא שעובד אחראי אצל המעסיק הפר את חובתו האמורה בסעיף קטן (א), אלא אם כן הוכיח כי עשה כל שניתן כדי למלא את חובתו. | | |
|  |  | צו מסירת מידע | | | 15ב. | (א) הנציב או עובד הנציבות שהוא הסמיך לענין סעיף זה, רשאי להורות בצו למעסיק למסור נתונים באשר לקיום חובה מחובותיו על פי חוק זה. | | |
|  |  |  | | |  | (ב) בצו לפי סעיף זה תיקבע התקופה לביצוע הפעולות המפורטות בו; תחילתה של התקופה כאמור תהיה ביום מסירת הצו למעסיק. | | |
|  |  |  | | |  | (ג) המצאת צו לפי סעיף זה תהיה כאמור בסעיף 237 לחוק סדר הדין הפלילי [נוסח משולב], התשמ"ב-1982, בשינויים המחויבים. | | |
|  |  | צו ייצוג הולם | | | 15ג. | (א) הנציב או עובד ציבור שהוא הסמיך לעניין סעיף זה, רשאי להורות למעסיק כאמור בסעיף 9א, שלא מינה ממונה, או שהיה חייב בהגשת תכנית לקידום העסקת אנשים עם מוגבלות ולא הגיש תנית כאמור, או שאינו מיישם תכנית כאמור שהגיש, לנקוט פעולות שיפורטו על ידו לשם קידום העסקת אנשים עם מוגבלות כאמור באותו סעיף (בסעיף זה – צו ייצוג הולם) והוראות סעיף 19מג(ג) ו-(ה) עד (ז) ו19מה יחולו על צו כאמור, בשינויים המחויבים. | | |
|  |  |  |  |  |  | (ב) מעסיק כאמור בסעיף 9א המפר צו ייצוג הולם, דינו – הקנס כאמור בסעיף 61(א)(3) לחוק העונשין, וקנס נוסף, בשיעור של 5% מהקנס כאמור, לכל יום שבו נמשכת העבירה מעבר לתקופת הזמן שנקבעה בצו ייצוג הולם. | | |
|  |  |  |  |  |  | [(ג) הוראות סעיף 19מח ו-19מט יחולו לעניין עבירות לפי סעיף זה, בשינויים המחויבים". | | |
| תיקון סעיף 19נג | 6. | בסעיף 19נג לחוק העיקרי, בכל מקום, אחרי "הפרת הוראות" יבוא "לפי פרק ד'". | | | | | | |
| הוספת התוספת הרביעית | 7. | אחרי התוספת השלישית יבוא: | | | | | | | |
|  |  |  | "תוספת רביעית | | | | | | |
|  |  | (סעיף 9א(א), ההגדרה "עובד עם מוגבלות משמעותית") | | | | | | | |
|  |  | [חלופה א':  טור א' | | | טור ב' | | | | |
|  |  | הגורם המאשר | | | תנאים שמתקיימים באדם עם מוגבלות לעניין היותו עובד עם מוגבלות משמעותית | | | | |
|  |  | המוסד לביטוח לאומי  משרד הביטחון  מס הכנסה | | |  | (1) גורם שהוסמך לאשר נכות לפי כל דין אישר לגביו בכתב שדרגת נכותו היא 40% לפחות. | | | |
|  |  | המוסד לביטוח לאומי  משרד הביטחון  מס הכנסה | | |  | (2) גורם שהוסמך לאשר נכות לפי כל דין אישר לגביו בכתב שדרגת נכותו היא 20% לפחות, והוא הוכר בידי גורם המאשר שיקום כלהלן, כזכאי לשיקום: | | | |
|  |  | המוסד לביטוח לאומי  משרד הביטחון  משרד הבריאות | | |  |  | (א) שיקום מחמת מוגבלות לפי פרקים ה' או ט' לחוק הביטוח הלאומי [נוסח משולב], התשנ"ה–1995‏, לפי חוק הנכים (תגמולים ושיקום), התשי"ט–1959 [נוסח משולב]‏; | | |
| [לא ייכלל לפי חלופה ב'] |  | משרד הכלכלה והתעשייה | | |  |  | (ב) שיקום מקצועי במסגרת שיקום מטעם משרד הכלכלה והתעשייה; | | |
| [לא ייכלל לפי חלופה ב'] |  | משרד הכלכלה והתעשייה | | |  | (3) הוא זכאי לשכר מינימום מותאם לפי סעיף 17(ב) לחוק שכר מינימום, התשמ"ז–1987‏[[8]](#footnote-14). | | | |
| [לא ייכלל לפי חלופה ב'] |  | משרד הכלכלה והתעשייה | | |  | (4) הוא משתקם כהגדרתו בחוק זכויות אנשים עם מוגבלות המועסקים כמשתקמים (הוראת שעה), התשס"ז–2007‏[[9]](#footnote-15), אף שלא מתקיימים לגביו יחסי עבודה. | | | |
| [לא ייכלל לפי חלופה ב'] |  | משרד הרווחה והשירותים החברתיים] | | |  | (5) הוא הוכר כזכאי לשירותי רווחה מחמת מוגבלותו בידי האגף לטיפול באדם המפגר [עם מוגבלות שכלית התפתחותית], היחידה לטיפול באדם עם אוטיזם או אגף השיקום במשרד הרווחה והשירותים החברתיים." | | | |
| תיקון חוק שירות המדינה (מינויים) | 8. | בחוק שירות המדינה (מינויים), התשי"ט–1959‏[[10]](#footnote-16), בסעיף 15א – | | | | | | | |
|  |  | (1) בסעיף קטן (א), בסופו יבוא "לעניין אנשים עם מוגבלות, לא יראו ייצוג הולם אלא אם כן 5% לפחות מקרב העובדים הם עובדים עם מוגבלות משמעותית"; | | | | | | | |
|  |  | [האם גם כאן יש להגביל את הדרישה לגופים של 25 עובדים לפחות?] | | | | | | | |
|  |  | (2) בסעיף קטן (ב)(3), בסופו יבוא "ובלבד שתינתן עדיפות כאמור לעובדים עם מוגבלות משמעותית"; | | | | | | | |
|  |  | (3) בסעיף קטן (ט), אחרי ההגדרה ""אנשים עם מוגבלות" ו"נציבות שוויון זכויות לאנשים עם מוגבלות"" יבוא: | | | | | | | |
|  |  |  | "עובד עם מוגבלות משמעותית" – כהגדרתו בסעיף 9א(א) לחוק שוויון זכויות לאנשים עם מוגבלות, התשנ"ח–1998;". | | | | | | |
| החלה בהדרגה | 7. | על אף האמור בסעיף 9א(ב)(1) לחוק שוויון זכויות לאנשים עם מוגבלות, התשנ"ח–1998, ובסעיף 15א(א) לחוק שירות המדינה (מינויים), התשי"ט–1959, כנוסחם בחוק זה, בשיעור הייצוג ההולם לפי אותן הוראות, יעלה בכל שנה שיעור הייצוג של עובדים עם מוגבלות משמעותית ב־1% מקרב כלל עובדי המעסיק, ובלבד שבתוך חמש שנים מיום תחילתו של חוק זה כאמור, תושג עמידה בשיעור הייצוג ההולם. | | | | | | | |
|  |  |  | | | | | | | |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ס"ח התשנ"ח, עמ' 152; התשע"ד, עמ' 815. [↑](#footnote-ref-1)
2. ס"ח התשנ"ו, עמ' 201. [↑](#footnote-ref-7)
3. דיני מדינת ישראל, נוסח חדש 17, עמ' 390. [↑](#footnote-ref-9)
4. דיני מדינת ישראל, נוסח חדש 21, עמ' 459. [↑](#footnote-ref-10)
5. ס"ח התש"ל, עמ' 65. [↑](#footnote-ref-11)
6. ס"ח התשט"ו, עמ' 171. [↑](#footnote-ref-12)
7. דיני מדינת ישראל, נוסח חדש 24, עמ' 500. [↑](#footnote-ref-13)
8. ס"ח התשמ"ז, עמ' 68. [↑](#footnote-ref-14)
9. ס"ח התשס"ז, עמ' 450. [↑](#footnote-ref-15)
10. ס"ח התשי"ט, עמ' 86; התשע"ה, עמ' 105. [↑](#footnote-ref-16)